Všeobecne záväzné nariadenie
hlavného mesta Slovenskej republiky Bratislavy
č. 5/2008
z 20. novembra 2008,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 11/2007 o dani za užívanie verejného priestranstva

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a f) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a § 36 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje:

Čl. I

Všeobecne záväzné nariadenie hlavného mesta Slovenskej republiky Bratislavy č. 11/2007 o dani za užívanie verejného priestranstva sa mení a dopĺňa takto:

1.	V § 1 sa za slovami „vyberanie dane“ spojka „a“ nahrádza čiarkou a za slovami „oslobodenie od dane“ sa vkladajú slová „a zníženie dane“.

2.	§ 3 sa dopĺňa písmenom l), ktoré znie:
„l)	užívanie verejného priestranstva určeného hlavným mestom ako stanovište vozidiel taxislužby.“.

3.	Doterajší text § 3 sa označuje ako odsek 1 a dopĺňa sa odsekom 2, ktorý znie:
„(2) Verejné priestranstvo sa  môže osobitne užívať len na základe povolenia vydaného hlavným mestom alebo inými orgánmi podľa osobitných predpisov.2a)“.

Poznámka pod čiarou k odkazu 2a znie:
„2a)	Napríklad zákon č. 135/1961 Zb. o pozemných komunikáciách (cestný zákon) v znení neskorších predpisov.“.

4.	§ 6 vrátane nadpisu znie:

„§ 6
Sadzby dane

(1) Sadzba dane za každý aj začatý m2 osobitne užívaného verejného priestranstva a každý aj začatý deň je:

a)	za umiestnenie zariadenia slúžiaceho na poskytovanie služieb, ktorým je

1.	vonkajšie sedenie patriace k prevádzke na Františkánskom námestí, Hlavnom námestí, Hurbanovom námestí, Kamennom námestí, Námestí Ľ. Štúra, Námestí SNP, Mostovej ulici, Obchodnej ulici, Rajskej ulici, Radničnej ulici, Uršulínskej ulici a Župnom námestí
	1,00 euro,

2.	vonkajšie sedenie patriace k prevádzke na inom verejnom priestranstve ako je uvedené v bode 1., ak ide o verejné priestranstvo v správe hlavného mesta nachádzajúce sa na území mestskej časti Staré Mesto	0,66 eura,

3.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Nové Mesto, Ružinov, Petržalka a Karlova Ves	0,66 eura,

4.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Dúbravka, Rača, Podunajské Biskupice a Vrakuňa	0,50 eura,

5.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Devínska Nová Ves a Lamač
	0,33 eura,

6.	vonkajšie sedenie patriace k prevádzke na verejnom priestranstve v správe hlavného mesta nachádzajúcom sa na území mestskej časti Devín, Záhorská Bystrica, Vajnory, Jarovce, Rusovce a Čunovo	0,20 eura,

7.	brúsenie nožníc, nožov a nástrojov, oprava dáždnikov, oprava a čistenie obuvi, kľúčová služba	0,33 eura,

8.	telefónna búdka s reklamou	1,00 euro,

b)	za vykonávanie rozkopávkových prác na verejných priestranstvách a rozkopávkových prác všetkých vedení 

1.	do 30 dní vrátane	2,66 eur,

2.	nad 30 dní	5,31 eur,

c)	za umiestnenie stavebného zariadenia pre stavby, práce a úpravy:

1.	zariadenia staveniska na vozovke, chodníkoch a krajniciach prejazdných úsekov ciest I. až III. triedy a ich súčastiach a na miestnych komunikáciách I. a II. triedy
1a.	do 30 dní vrátane 	1,00 euro,
1b.	nad 30 dní	1,99 eur,

2.	zariadenia staveniska na inom verejnom priestranstve ako je uvedené v bode 1
	0,66 eura,

3.	strojného zariadenia, lešenia bez reklamy, lešenia pri oprave fasády objektov, pristavenie motorových vozidiel na stavebné práce a na rozkopávkové práce
3a.	do 30 dní	1,33 eur,
3b.	nad 30 dní	3,32 eur,

4.	lešenia, na ktorom je umiestnená reklama	4,98 eur,

5.	veľkokapacitného kontajnera na dobu dlhšiu ako 24 hodín 	1,99 eur,

6.	podchodné lešenie a tunelový kryt
6a.	do 30 dní 	0,66 eura,
6b.	nad 30 dní	1,66 eur,

d)	za umiestnenie predajného zariadenia, ktorým je:

1.	ambulantný predaj alebo stánkový predaj kníh, časopisov, novín, katalógov, zmrzliny, kvetín, čečiny, kahancov, drobných umeleckých predmetov, drobných remeselných výrobkov, suvenírov a drobných darčekových predmetov	0,33 eura,

2.	predaj jedla a nápojov určených na priamu konzumáciu na mieste, predaj občerstvenia, nealkoholických nápojov, predaj sezónnych produktov, predaj potravín z chladničiek, potravinárskych výrobkov, ovocia a zeleniny	1,33 eur,

3.	stojan s tovarom pred prevádzkou, predaj obrazov, spotrebných výrobkov textilných, odevných, obuvi, domácich potrieb, elektrotechnických výrobkov, výrobkov spotrebnej elektroniky, kozmetiky, drogistického tovaru, športových potrieb a hračiek, predaj žrebov okamžitých lotérií, žrebových vecných lotérií a iného predajného sortimentu	1,99 eur,

4.	ak je na predajnom zariadení umiestnená reklama, sadzba dane sa zvyšuje o 50 %,

e)	za umiestnenie zariadenia cirkusu, lunaparku a iných atrakcií:

1.	zariadenia cirkusu, lunaparku, kolotočov, artistických produkcií a varietných predstavení
	0,33 eura,

2.	zariadenia na nakrúcanie filmových a televíznych programov, rôznych spotov a klipov na miestnych komunikáciách I. triedy a cestách I. triedy	13,28 eur,

3.	zariadenia na nakrúcanie filmových a televíznych programov, rôznych spotov a klipov na miestnych komunikáciách II. triedy a cestách II. a III. triedy	9,96 eur, 

4.	zariadenia na nakrúcanie filmových a televíznych programov, rôznych spotov a klipov na ostatnom verejnom priestranstve	6,64 eur, 

f)	za umiestnenie 

1.	stavebných a iných materiálov, rôznych predmetov a rôznych zariadení na dobu dlhšiu ako 12 hodín	0,66 eura,

2.	palív na dobu dlhšiu ako 24 hodín	0,66 eura,

3.	výkopku a zeminy na dobu dlhšiu ako 12 hodín	1,00 euro,

g)	za umiestnenie informačných, propagačných a reklamných zariadení:

1.	informačných zariadení na Hlavnom námestí, Námestí SNP a Kamennom námestí, ktoré oboznamujú iba o smerovaní k cieľu	0,66 eura, 

2.	informačných zariadení na inom verejnom priestranstve ako je uvedené v bode 1., ktoré oboznamujú iba o smerovaní k cieľu	0,33 eura, 

3.	propagačných zariadení na Hlavnom námestí, Námestí SNP a Kamennom námestí, ktorých cieľom je rozširovať idey, smery, ideológie, učenia a myšlienky	1,33 eur, 

4.	propagačných zariadení na inom verejnom priestranstve ako je uvedené v bode 3., ktorých cieľom je rozširovať idey, smery ideológie, učenia a myšlienky	1,00 euro,

5.	reklamných zariadení na Hlavnom námestí, Námestí SNP a Kamennom námestí, ktoré sprostredkúvajú ponuku najmä služieb, tovarov a iných predmetov s cieľom získať zákazníkov a zisk	5,97 eur, 

6.	reklamných zariadení na inom verejnom priestranstve ako je uvedené v bode 5., ktoré sprostredkúvajú ponuku najmä služieb, tovarov a iných predmetov s cieľom získať zákazníkov a zisk	4,98 eur, 

7.	prenosných zariadení
7a.	informačných	0,66 eura,
7b.	propagačných	1,00 euro,
7c.	reklamných	1,66 eur,

8.	v prípade presvetlenia zariadení uvedených v bode 7. sa sadzba dane zvyšuje o 50 %,

h)	za umiestnenie propagačných, kultúrnych, športových, spoločenských a iných akcií:

1.	propagačných akcií na Hlavnom námestí, Námestí SNP a Kamennom námestí
	4,98 eur,

2.	propagačných akcií na inom verejnom priestranstve ako je uvedené v bode 1.	
	3,98 eur,

3.	kultúrnych akcií a športových akcií na Hlavnom námestí, Námestí SNP a Kamennom námestí	1,00 euro,

4.	kultúrnych akcií a športových akcií na inom verejnom priestranstve ako je uvedené v bode 3.	0,66 eura,

5.	spoločenských a iných akcií na Hlavnom námestí, Námestí SNP a Kamennom námestí
	0,66 eura,

6.	spoločenských a iných akcií na inom verejnom priestranstve ako je uvedené v bode 5.
	0,33 eura, 

7.	iných akcií neuvedených v bode 1 až 6	0,66 eura,

i)	za umiestnenie zariadení poskytujúcich informácie o kultúrnych, spoločenských a športových akciách	0,66 eura,

j)	za umiestnenie zariadenia na vykonanie ohňostrojných prác, ak tieto nie sú súčasťou kultúrnych, spoločenských a športových podujatí uskutočňovaných v spolupráci s hlavným mestom alebo mestskými časťami	16,60 eur,

k)	za trvalé parkovanie vozidla mimo stráženého parkoviska

1.	pre vozidlá právnických osôb a fyzických osôb v mestskej časti 

1a.	Staré Mesto	0,33 eura,
1b.	Nové Mesto, Ružinov, Petržalka, Karlova Ves	0,20 eura,
1c.	Dúbravka, Rača, Podunajské Biskupice, Vrakuňa	0,10 eura,
1d.	Devínska Nová Ves, Lamač	0,07 eura,
1e.	Devín, Záhorská Bystrica, Vajnory, Jarovce, Rusovce, Čunovo	0,03 eura,

2.	pre vozidlá s osobitným označením3)	0,02 eura,

l)	za stanovište vozidiel taxislužby v mestskej časti

1.	Staré Mesto	0,40 eura,
2.	Nové Mesto, Ružinov, Petržalka, Karlova Ves	0,23 eura,
3.	Dúbravka, Rača, Podunajské Biskupice, Vrakuňa	0,13 eura,
4.	Devínska Nová Ves, Lamač	0,10 eura,
5.	Devín, Záhorská Bystrica, Vajnory, Jarovce, Rusovce, Čunovo	0,07 eura.

(2) V prípade, že predajné zariadenie podľa odseku 1 písm. d) má zmiešaný predaj, rozhodujúci pre vyrubenie dane je väčšinový sortiment. V prípadoch osobitného užívania verejného priestranstva, ktoré má zmiešaný charakter, rozhodujúci pre vyrubenie dane vzhľadom na členenie podľa odseku 1 je spôsob osobitného užívania verejného priestranstva, ktorý prevažuje. Sadzba podľa odseku 1 písm. b), bod 2., písm. c) bod 1b., písm. c) bod 3b. sa použije pre vyrubenie dane odo dňa vzniku daňovej povinnosti.“.

5.	V § 8 odsek 1 znie:

„(1) Daňovník je povinný oznámiť správcovi dane svoj zámer osobitného užívania verejného priestranstva na tlačive „Oznámenie  vzniku, zmeny a zániku daňovej povinnosti za užívanie verejného priestranstva“, ktoré je uvedené v prílohe.“.

6.	V § 8 ods. 3 sa slová „do troch dní po vydaní rozhodnutia4) príslušného správneho orgánu“ nahrádzajú slovami „v deň, keď začína užívať verejné priestranstvo z dôvodu odstraňovania poruchy“. 

7.	§ 8 sa dopĺňa odsekom 5, ktorý znie:

„(5) Daňovník je povinný oznámiť správcovi dane zmenu rozsahu povoleného užívania verejného priestranstva v m2 alebo termínu užívania verejného priestranstva najneskôr v deň, keď zmena nastala.“.

8.	V § 9 ods. 3 sa slová „50 000 Sk“ nahrádzajú slovami „1 659,70 eur“.

9.	Nadpis § 10 znie: 

„Oslobodenie od dane a zníženie dane“.

10.	V § 10 písmeno a) znie:

„a)	fyzické osoby a právnické osoby, ktoré osobitne užívajú verejné priestranstvo za účelom

1.	propagácie aktivít podporujúcich ochranu životného prostredia,

2.	zachovania prírodných, kultúrnych a všeobecne spoločensky uznávaných morálnych hodnôt,

3.	podpory zdravia a iných humanitných a verejnoprospešných cieľov,

4.	protidrogových kampaní,“.

11.	Doterajší text § 10 sa označuje ako odsek 1 a dopĺňa sa odsekom 2, ktorý znie:

„(2) Správca dane môže znížiť daň

a)	najviac o 50 % na základe odôvodnenej žiadosti daňovníka podanej najneskôr v deň ukončenia užívania verejného priestranstva z dôvodu rozkopávkových prác v rámci líniovej stavby v rozsahu minimálne 100 m2 dotknutej vozovky a priľahlých chodníkov k tejto vozovke, ak sa preukáže vykonanie prác naviac oproti tomu, čo bol povinný realizovať (napr. kryt vozovky alebo chodníka na celú šírku, výmena zábradlia alebo zvodidla, výmena dopravného značenia za nové, vybudovanie dažďových kanalizačných vpustov, výmena cestných a záhonových obrubníkov), k žiadosti daňovník priloží stanovisko správcu dotknutej komunikácie,

b)	najviac o 50 % ak daňovník predloží doklad o tom, že je poberateľom dávky v hmotnej núdzi.“.

Čl. II.

Toto nariadenie nadobúda účinnosť 1. januára 2009.

Ing. Andrej Ďurkovský
primátor